title: Directiva 2004/108/CE a Parlamentului European și a Consiliului din 15 decembrie 2004 privind apropierea legislațiilor statelor membre cu privire la compatibilitatea electromagnetică și de abrogare a Directivei 89/336/CEE (Text cu relevanță pentru SEE)

text:
               13/Volumul 47

               RO

               Jurnalul Ofícial al Uniunii Europene

               85

         32004L0108

               L 390/24

               JURNALUL OFÍCIAL AL UNIUNII EUROPENE

      DIRECTIVA 2004/108/CE A PARLAMENTULUI EUROPEAN ȘI A CONSILIULUI

   din 15 decembrie 2004
   privind apropierea legislațiilor statelor membre cu privire la compatibilitatea electromagnetică și de abrogare a Directivei 89/336/CEE
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Directiva 89/336/CEE a Consiliului din 3 mai 1989 de apropiere legislativă a statelor membre cu privire la compatibilitatea electromagnetică (3) a făcut obiectul unei revizuiri în cadrul inițiativei cunoscute ca SLIM (simplificarea legislației privind piața internă). Atât procesul SLIM cât și consultarea aprofundată care a urmat au indicat necesitatea completării, consolidării și clarificării cadrului instituit prin Directiva 89/336/CEE.

               (2)

               Statele membre răspund de asigurarea protecției radiocomunicațiilor, inclusiv a recepționării emisiunilor de radiodifuziune și a serviciilor de radioamatori care funcționează în conformitate cu reglementările radio ale Uniunii Internaționale de Telecomunicații (UIT), cât și a rețelelor de alimentare cu energie electrică și a celor de telecomunicații, precum și a echipamentelor conectate la acestea, contra perturbațiilor electromagnetice.

               (3)

               Dispozițiile de drept intern în materie care asigură protecția contra perturbațiilor electromagnetice trebuie armonizate pentru a garanta libera circulație a aparatelor electrice și electronice fără să se reducă nivelurile justificate de protecție în statele membre.

               (4)

               Protecția contra perturbațiilor electromagnetice necesită impunerea anumitor obligații pentru diferiții operatori economici. Aceste obligații trebuie aplicate în mod corect și eficient pentru a asigura o asemenea protecție.

               (5)

               Compatibilitatea electromagnetică a echipamentelor trebuie reglementată în vederea asigurării funcționării pieței interne, adică a unei zone fără frontiere interne în care este asigurată libera circulație a mărfurilor, persoanelor, serviciilor și capitalurilor.

               (6)

               Echipamentele reglementate de prezenta directivă trebuie să cuprindă atât aparatele, cât și instalațiile fixe. Cu toate acestea, trebuie prevăzute dispoziții separate pentru fiecare categorie în parte. Aceasta deoarece în timp ce asemenea aparate pot circula liber în interiorul Comunității, instalațiile fixe sunt montate pentru uz permanent într-o locație prestabilită, ca ansambluri de diferite tipuri de aparate și, după caz, alte dispozitive. Compoziția și funcționarea unor astfel de instalații corespund în cele mai multe cazuri nevoilor specifice ale operatorilor acestora.

               (7)

               Echipamentele radio și echipamentele terminale de telecomunicații nu trebuie reglementate de prezenta directivă, deoarece acestea sunt deja reglementate de Directiva 1999/5/CE a Parlamentului European și a Consiliului din 9 martie 1999 privind echipamentele radio și echipamentele terminale de telecomunicații și recunoașterea reciprocă a conformității acestora (4). Cerințele în materie de compatibilitate electromagnetică din ambele directive asigură același nivel de protecție.

               (8)

               Aeronavele sau echipamentele destinate instalării în aeronave nu trebuie reglementate de prezenta directivă, deoarece acestea se supun deja normelor comunitare sau internaționale speciale în materie de compatibilitate electromagnetică.

               (9)

               Nu este necesar ca prezenta directivă să reglementeze echipamentele care sunt intrinsec inofensive din punct de vedere al compatibilității electromagnetice.

               (10)

               Prezenta directivă nu trebuie să vizeze siguranța echipamentelor deoarece aceasta face obiectul unor măsuri legislative comunitare sau interne distincte.

               (11)

               Atunci când prezenta directivă reglementează aparate, ea trebuie să se refere la aparate finite disponibile în comerț pentru prima dată pe piața comunitară. Anumite componente sau subansambluri trebuie, în anumite condiții, să fie considerate aparate, în cazul în care sunt puse la dispoziția utilizatorului final.

               (12)

               Principiile pe care se bazează prezenta directivă sunt cele din Rezoluția Consiliului din 7 mai 1985 pentru o nouă abordare în materie de armonizare tehnică și standarde (5). În conformitate cu această abordare, proiectarea și fabricarea echipamentelor se supun cerințelor esențiale de compatibilitate electromagnetică. Aceste cerințe sunt exprimate tehnic de standardele europene armonizate care urmează să fie adoptate de diferite organisme europene de standardizare, Comitetul European pentru Standardizare (CEN), Comitetul european pentru standardizare electrotehnică (Cenelec) și Institutul European de Standarde în Telecomunicații (ETSI). CEN, Cenelec și ETSI sunt recunoscute ca instituțiile competente în domeniul prezentei directive pentru adoptarea de standarde armonizate, pe care le elaborează în conformitate cu orientările generale de cooperare între acestea și Comisie și cu procedura stabilită de Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice și al normelor privind serviciile societății informaționale (6).

               (13)

               Standardele armonizate reflectă starea curentă general recunoscută în materie de compatibilitate electromagnetică în Uniunea Europeană. Astfel, este în interesul funcționării pieței interne să dispună de standarde pentru compatibilitatea electromagnetică a echipamentelor care au fost armonizate la nivel comunitar. Odată ce trimiterea la un astfel de standard a fost publicată în Jurnalul Oficial al Uniunii Europene, conformitatea cu acesta trebuie să dea naștere prezumției de conformitate cu cerințele esențiale relevante, deși trebuie permise și alte mijloace de demonstrare a acestei conformități. Conformitatea cu un standard armonizat înseamnă conformitatea cu dispozițiile sale și demonstrarea acestei conformități prin metodele pe care standardul armonizat le descrie sau la care face trimitere.

               (14)

               Producătorii de echipamente destinate conectării la rețele trebuie să construiască aceste echipamente astfel încât să împiedice rețelele să sufere o degradare inacceptabilă a serviciului în cazul în care sunt folosite în condiții normale de operare. Operatorii de rețea trebuie să își construiască rețelele astfel încât producătorii echipamentelor susceptibile de a fi conectate la rețele să nu suporte constrângeri disproporționate pentru a împiedica rețelele să sufere o degradare inacceptabilă a serviciului. Organismele europene de standardizare trebuie să ia în considerare acest obiectiv (inclusiv efectele cumulative ale tipurilor relevante de fenomene electromagnetice) atunci când elaborează standarde armonizate.

               (15)

               Introducerea pe piață a unui aparat sau punerea sa în func țiune trebuie să fie posibile numai în cazul în care producătorii în cauză au stabilit că acest aparat a fost proiectat și fabricat în conformitate cu cerințele prezentei directive. Aparatele introduse pe piață trebuie să poarte marcajul CE care atestă conformitatea cu prezenta directivă. Deși evaluarea conformității trebuie să cadă în sarcina producătorului, fără a fi necesară implicarea unui organism independent de evaluare a conformității, producătorii trebuie să fie liberi să folosească serviciile unui astfel de organism.

               (16)

               Obligația de evaluare a conformității ar trebui să impună producătorului efectuarea unei evaluări a compatibilității electromagnetice a aparatului, pe baza unor fenomene relevante, pentru a constata dacă acesta îndeplinește sau nu cerințele de protecție prevăzute de prezenta directivă.

               (17)

               În cazul în care un aparat poate lua diferite configurații, evaluarea compatibilității electromagnetice trebuie să determine dacă ele corespund cerințelor de protecție în configurațiile pe care producătorul le apreciază ca reprezentative pentru o utilizare normală în aplicațiile prevăzute; în astfel de cazuri, trebuie să fie suficientă efectuarea unei evaluări pe baza configurației cu cea mai mare probabilitate de a provoca perturbații maxime și a configurației celei mai sensibile la perturbații.

               (18)

               Instalațiile fixe, inclusiv utilajele mari și rețelele, pot genera perturbații electromagnetice sau pot fi afectate de acestea. Poate exista o interfață între instalațiile fixe și aparate, iar perturbațiile electromagnetice produse de instalațiile fixe pot afecta aparatele și invers. În materie de compatibilitate electromagnetică, este irelevant dacă perturbația magnetică este produsă de un aparat sau de o instalație fixă. Prin urmare, instalațiile fixe și aparatele trebuie să se supună unui regim coerent și complet de cerințe esențiale. Trebui să fie posibilă folosirea unor standarde armonizate pentru instalații fixe pentru a demonstra conformitatea cu cerințele esențiale cuprinse în aceste standarde.

               (19)

               Datorită caracteristicilor lor specifice, în cazul instalațiilor fixe nu este necesară obligația de aplicare a marcajului „CE” sau a declarației de conformitate.

               (20)

               Nu este adecvată efectuarea evaluării de conformitate în cazul unui aparat introdus pe piață cu scopul de a fi incorporat într-o instalație fixă dată și care nu este disponibil în comerț sub o altă formă, separat de instalația fixă în care urmează să fie incorporat. În consecință, un astfel de aparat trebuie să fie exceptat de la procedurile de evaluare aplicabile în mod normal aparatelor. Cu toate acestea, nu este permis ca un astfel de aparat să compromită conformitatea instalației fixe în care este incorporat. În cazul în care un aparat trebuie incorporat în mai multe instalații fixe identice, identificarea caracteristicilor de compatibilitate electromagnetică a instalațiilor trebuie să fie suficientă pentru a asigura exceptarea de la aplicarea procedurii de evaluare a conformității.

               (21)

               Este necesară o perioadă de tranziție pentru a garanta că producătorii și alte părți implicate se pot adapta la noul sistem de reglementare.

               (22)

               Deoarece obiectivul prezentei directive, respectiv asigurarea funcționării pieței interne prin impunerea conformității echipamentelor cu un nivel adecvat de compatibilitate electromagnetică, nu poate fi atins în mod satisfăcător de statele membre și în consecință, date fiind amploarea și efectele sale, poate să fie mai bine atins la nivel comunitar, Comunitatea poate adopta măsuri, în conformitate cu principiul subsidiarității prevăzut la articolul 5 din tratat. În conformitate cu principiul proporționalității de la articolul respectiv, prezenta directivă nu depășește ceea ce este necesar pentru atingerea acestui obiectiv.

               (23)

               În consecință, Directiva 89/336/CEE trebuie abrogată,

         ADOPTĂ PREZENTA DIRECTIVĂ:
   CAPITOLUL I
   DISPOZIȚII GENERALE
   Articolul 1
   Obiectul și domeniul de aplicare
   (1)   Prezenta directivă reglementează compatibilitatea electromagnetică a echipamentelor. Scopul său este de a asigura funcționarea pieței interne prin impunerea conformității echipamentelor cu un nivel adecvat de compatibilitatea electromagnetică. Prezenta directivă se aplică echipamentelor definite la articolul 2.
   (2)   Prezenta directivă nu se aplică:

               (a)

               echipamentelor reglementate de Directiva 1999/5/CE;

               (b)

               produselor, pieselor și echipamentelor aeronautice menționate de Regulamentul (CE) nr. 1592/2002 al Parlamentului European și al Consiliului din 15 iulie 2002 privind normele comune în domeniul aviației civile și de înființare a unei Agenții europene de siguranță aviatică (7);

               (c)

               echipamentelor radio folosite de radioamatori în sensul Reglementărilor Radio adoptate în cadrul Constituției și Convenției UIT (8), în cazul în care echipamentele nu sunt disponibile în comerț. Ansamblurile de componente care urmează să fie asamblate de radioamatori și echipamentele comerciale modificate de radioamatori pentru uz propriu nu sunt considerate echipamente disponibile în comerț.

         (3)   Prezenta directivă nu se aplică nici unui echipament ale cărui caracteristici fizice, prin însăși natura lor, sunt astfel încât:

               (a)

               acesta nu poate să genereze sau să contribuie la emisiile electromagnetice care depășesc un nivel ce permite echipamentelor radio și de telecomunicații și altor echipamente să funcționeze așa cum este prevăzut și

               (b)

               acesta funcționează fără degradare inacceptabilă în prezența perturbației electromagnetice rezultată în mod normal în urma funcționării prevăzute.

         (4)   În cazul în care pentru echipamentele menționate la alineatul (1) cerințele esențiale menționate la anexa I sunt stabilite, în totalitate sau parțial, mai specific de către alte directive comunitare, prezenta directivă nu se aplică sau încetează să se aplice echipamentelor în cauză în ceea ce privește aceste cerințe de la data punerii în aplicare a directivelor respective.
   (5)   Prezenta directivă nu aduce atingere aplicării legislației comunitare sau interne de reglementare a securității echipamentelor.
   Articolul 2
   Definiții
   (1)   În sensul prezentei directive se aplică următoarele definiții:

               (a)

               „echipament” înseamnă orice aparat sau instalație fixă;

               (b)

               „aparat” înseamnă orice dispozitiv finit sau combinație de astfel de dispozitive disponibilă în comerț ca unitate funcțională independentă, destinat utilizatorului final și susceptibil de a produce perturbații electromagnetice, sau a cărui funcționare este susceptibilă de a fi afectată de astfel de perturbații;

               (c)

               „instalație fixă” înseamnă o anumită combinație a mai multor tipuri de aparate și, după caz, a altor dispozitive asamblate, instalate și destinate a fi folosite în mod permanent într-o locație prestabilită;

               (d)

               „compatibilitate electromagnetică” înseamnă capacitatea echipamentelor de a funcționa în mod satisfăcător în mediul lor electromagnetic fără să producă perturbații magnetice intolerabile altor echipamente din acel mediu;

               (e)

               „perturbație electromagnetică” înseamnă orice fenomen electromagnetic care poate degrada funcționarea echipamentelor. Perturbație electromagnetică poate fi zgomotul electromagnetic, un semnal nedorit sau o modificare a însuși mediului de propagare;

               (f)

               „imunitate” înseamnă capacitatea echipamentelor de a funcționa conform destinației, fără degradarea performanțelor în prezența perturbațiilor electromagnetice;

               (g)

               „obiective de siguranță” înseamnă obiective de protecție a vieții sau proprietății oamenilor;

               (h)

               „mediu electromagnetic” înseamnă toate fenomenele electromagnetice observabile într-un anumit loc.

         (2)   În sensul prezentei directive, se consideră aparate în sensul alineatului (1) litera (b):

               (a)

               „componentele” sau „subansamblurile” destinate incorporării într-un aparat de către utilizatorul final, care sunt susceptibile să genereze perturbații electromagnetice sau a căror funcționare este susceptibilă de a fi afectată de astfel de perturbații.

               (b)

               „instalațiile mobile” definite ca o combinație de aparate și, după caz, alte dispozitive, destinate deplasării și funcționării în mai multe locuri.

         Articolul 3
   Introducerea pe piață și/sau punerea în funcțiune
   Statele membre iau toate măsurile adecvate pentru a garanta că echipamentele sunt introduse pe piață și/sau puse în funcțiune numai în cazul în care sunt conforme cu cerințele prezentei directive atunci când sunt instalate corespunzător, întreținute și folosite pentru scopul prevăzut.
   Articolul 4
   Libera circulație a echipamentelor
   (1)   Statele membre nu împiedică, din motive legate de compatibilitatea electromagnetică, introducerea pe piață și/sau punerea în funcțiune pe teritoriul lor a echipamentelor care se conformează prezentei directive.
   (2)   Cerințele prezentei directive nu împiedică aplicarea în nici un stat membru a următoarelor măsuri speciale privind punerea în funcțiune sau folosirea echipamentelor:

               (a)

               măsuri pentru rezolvarea unei probleme de compatibilitate electromagnetică existente sau previzibile la o locație specifică;

               (b)

               măsuri adoptate din motive de siguranță, pentru a proteja rețelele publice de telecomunicații sau stațiile de recepție sau de emisie, atunci când sunt folosite în scopuri de siguranță în situații bine definite în privința Spectrului.

         Fără a aduce atingere Directivei 98/34/CE, statele membre adresează o notificare Comisiei și celorlalte state membre cu privire la aceste măsuri speciale.
   Măsurile speciale care au fost acceptate sunt publicate de către Comisie în Jurnalul Oficial al Uniunii Europene.
   (3)   Statele membre nu creează obstacole în calea expunerii și/sau demonstrațiilor în cadrul târgurilor comerciale, expozițiilor sau evenimentelor similare a echipamentelor care nu sunt conforme cu prezenta directivă, cu condiția ca un semn vizibil să indice clar că aceste echipamente nu pot fi introduse pe piață și/sau puse în funcțiune înainte de a se conforma prezentei directive. Demonstrația poate avea loc numai cu condiția adoptării măsurilor corespunzătoare pentru evitarea perturbațiilor electromagnetice.
   Articolul 5
   Cerințele esențiale
   Echipamentele menționate la articolul 1 respectă cerințele esențiale din anexa I.
   Articolul 6
   Standardele armonizate
   (1)   „Standard armonizat” înseamnă o specificație tehnică adoptată de un organism european de standardizare recunoscut în cadrul unui mandat acordat de Comisie în conformitate cu procedurile stabilite de Directiva 98/34/CE în scopul stabilirii unei cerințe europene. Conformitatea cu un „standard armonizat” nu este obligatorie.
   (2)   Conformitatea echipamentelor cu standardele armonizate aplicabile ale căror trimiteri au fost publicate în Jurnalul Oficial al Uniunii Europene dau naștere prezumției, din partea statelor membre, de conformitate cu cerințele esențiale menționate la anexa I la care se referă standardele respective. Această prezumție de conformitate se limitează la domeniul de aplicare a standardului (standardelor) armonizat(e) aplicat(e) și la cerințele esențiale reglementate de acest(e) standard(e) armonizat(e).
   (3)   În cazul în care un stat membru sau Comisia consideră că un standard armonizat nu răspunde în totalitate cerințelor esențiale menționate la anexa I, ele prezintă subiectul comitetului permanent instituit de Directiva 98/34/CE (denumit în continuare „comitetul”) expunându-și motivele. Comitetul își dă avizul fără întârziere.
   (4)   La primirea avizului comitetului, Comisia ia una din următoarele decizii privind trimiterile la standardul armonizat vizat:

               (a)

               să nu îl publice;

               (b)

               să îl publice cu restricții;

               (c)

               să mențină trimiterea în Jurnalul Oficial al Uniunii Europene;

               (d)

               să retragă trimiterea din Jurnalul Oficial al Uniunii Europene.

         Comisia informează fără întârziere statele membre cu privire la decizia sa.
   CAPITOLUL II
   APARATELE
   Articolul 7
   Procedura de evaluare a conformității pentru aparate
   Conformitatea aparatelor cu cerințele esențiale menționate la anexa I se demonstrează folosind procedura descrisă la anexa II (controlul intern al producției). Cu toate acestea, este la discreția producătorului sau a reprezentantului său autorizat din Comunitate, să urmeze procedura descrisă la anexa III.
   Articolul 8
   Marcajul „CE”
   (1)   Aparatele a căror conformitate cu prezenta directivă a fost stabilită prin procedura de la articolul 7 poartă marcajul „CE” care atestă acest fapt. Aplicarea marcajului „CE” cade în sarcina producătorului sau a reprezentantului său autorizat în Comunitate. Marcajul „CE” se aplică în conformitate cu anexa V.
   (2)   Statele membre iau măsurile necesare pentru a interzice aplicarea pe aparat, pe ambalaj sau pe instrucțiunile de folosire ale acestuia a unor marcaje susceptibile să inducă în eroare terții cu privire la înțelesul și/sau forma grafică a marcajului „CE”.
   (3)   Orice alt marcaj poate fi aplicat pe aparat, pe ambalajul sau pe instrucțiunile de folosire ale acestuia, cu condiția ca acesta să nu compromită nici vizibilitatea și nici lizibilitatea marcajului „CE”.
   (4)   Fără a aduce atingere articolului 10, în cazul în care o autoritate competentă stabilește că marcajul „CE” nu a fost aplicat corespunzător, producătorul sau reprezentantul său autorizat din Comunitate, aduc aparatul în conformitate cu dispozițiile privind marcajul „CE” în condițiile impuse de statul membru vizat.
   Articolul 9
   Alte mărci și informații
   (1)   Fiecare aparat este identificat prin tip, lot, numărul de serie sau orice alte informații care permit identificarea sa.
   (2)   Fiecare aparat este însoțit de numele și adresa producătorului și, în cazul în care acesta nu este stabilit în Comunitate, numele și adresa reprezentantului său autorizat sau ale persoanei din Comunitate responsabilă pentru introducerea aparatului pe piața comunitară.
   (3)   Producătorul furnizează informații despre orice precauții specifice care trebuie luate la asamblarea, instalarea, întreținerea sau folosirea aparatului pentru a asigura, la punerea în funcțiune, conformitatea aparatului cu cerințele de protecție de la anexa I punctul 1.
   (4)   Aparatul pentru care conformitatea cu cerințele de protecție nu este asigurată în zone rezidențiale este însoțit de o indicație clară referitoare la această restricție de folosire, inclusiv, după caz, pe ambalaj.
   (5)   Informațiile necesare pentru a permite folosirea aparatului în conformitate cu destinația acestuia sunt conținute în instrucțiunile care îl însoțesc.
   Articolul 10
   Măsuri de protecție
   (1)   În cazul în care un stat membru constată că aparate purtând marcajul „CE” nu se conformează cerințelor prezentei directive, acesta ia toate măsurile adecvate pentru a le retrage de pe piață, pentru a interzice introducerea lor pe piață sau punerea lor în funcțiune sau pentru a restricționa libera lor circulație.
   (2)   Statul membru vizat informează de îndată Comisia și celelalte state membre cu privire la aceste măsuri, indicând motivele și specificând, în special, dacă neconformitatea se datorează:

               (a)

               nerespectării cerințelor esențiale menționate la anexa I, în cazul în care aparatele nu sunt conforme cu standardele armonizate menționate la articolul 6;

               (b)

               aplicării incorecte a standardelor armonizate menționate la articolul 6;

               (c)

               unor lacune ale standardelor armonizate menționate la articolul 6.

         (3)   Comisia consultă părțile implicate cât mai curând posibil, informând apoi statele membre dacă apreciază că măsura este justificată sau nu.
   (4)   În cazul în care măsura menționată la alineatul (1) este atribuită unei lacune a standardelor armonizate, Comisia, după consultarea părților, în cazul în care statul membru respectiv intenționează să mențină măsura, supune problema comitetului și inițiază procedura stabilită la articolul 6 alineatele (3) și (4).
   (5)   În cazul în care aparatele neconforme au fost supuse procedurii de evaluare a conformității menționate la anexa III, statul membru respectiv ia măsurile corespunzătoare cu privire la autorul declarației menționate la anexa III punctul 3 și informează Comisia și celelalte state membre în consecință.
   Articolul 11
   Deciziile cu privire la retragerea, interzicerea sau restricționarea liberei circulații a aparatelor
   (1)   Orice decizie adoptată în temeiul prezentei directive de a retrage aparate de pe piață, a interzice sau a restricționa introducerea pe piață sau punerea în funcțiune sau de a restricționa libera lor circulație expune motivele precise pe care se bazează. Astfel de decizii sunt notificate fără întârziere părții vizate, care este în același timp informată asupra căilor de atac în dreptul intern în vigoare în statul membru respectiv și asupra termenelor în care trebuuie formulate aceste căi de atac.
   (2)   În cazul deciziei menționate la alineatul (1), producătorul, reprezentantul său autorizat sau orice altă parte interesată au posibilitatea de a-și prezenta punctul de vedere în prealabil, cu excepția cazului în care o astfel de consultare nu este posibilă ținând seama de caracterul urgent al măsurii care trebuie luată, în special cu privire la cerințele legate de interesul public.
   Articolul 12
   Organismele notificate
   (1)   Statele membre adresează o notificare Comisiei cu privire la organismele pe care le-au desemnat pentru a îndeplini sarcinile menționate în anexa III. Atunci când stabilesc organismele care urmează să fie desemnate, statele membre aplică criteriile stabilite în anexa VI.
   Această notificare indică dacă organismele sunt sau nu desemnate să îndeplinească sarcinile menționate la anexa III pentru toate aparatele reglementate de prezenta directivă și/sau de cerințele esențiale menționate la anexa I sau dacă domeniul de aplicare a desemnării se limitează la anumite aspecte specifice și/sau categorii de aparate.
   (2)   Se presupune că organismele care se conformează criteriilor de evaluare stabilite de standardele armonizate aplicabile se conformează criteriilor stabilite în anexa VI reglementate de respectivele standarde armonizate. Comisia publică în Jurnalul Oficial al Uniunii Europene trimiterile la aceste standarde.
   (3)   Comisia publică în Jurnalul Oficial al Uniunii Europene lista organismelor notificate. Comisia asigură actualizarea listei.
   (4)   În cazul în care un stat membru constată că un organism notificat nu mai îndeplinește criteriile enumerate la anexa VI, acesta informează Comisia și celelalte state membre în consecință. Comisia retrage trimiterea la acest organism din lista menționată la alineatul (3).
   CAPITOLUL III
   INSTALAȚIILE FIXE
   Articolul 13
   Instalațiile fixe
   (1)   Aparatele introduse pe piață și care pot fi incorporate într-o instalație fixă se supun tuturor dispozițiilor aplicabile pentru aparate stabilite de prezenta directivă.
   Cu toate acestea, dispozițiile articolelor 5, 7, 8 și 9 nu sunt obligatorii în cazul aparatelor destinate incorporării într-o instalație fixă dată și care nu sunt disponibile în comerț sub altă formă. În astfel de cazuri, documentația însoțitoare identifică instalația fixă și caracteristicile sale de compatibilitate electromagnetică și indică precauțiile care trebuie luate pentru incorporarea aparatului în instalația fixă astfel încât să nu compromită conformitatea acesteia. În plus, documentația cuprinde și informațiile menționate la articolul 9 alineatele (1) și (2).
   (2)   În cazul în care există elemente care indică neconformitatea instalației fixe, în special în cazul în care există plângeri privind perturbații generate de instalație, autoritățile competente din statul membru respectiv pot solicita dovezi ale conformității instalației fixe și, după caz, pot iniția o evaluare.
   În cazul în care se stabilește neconformitatea, autoritățile competente pot impune măsuri adecvate de aducere a instalației în conformitate cu cerințele de protecție stabilite în anexa I punctul 1.
   (3)   Statele membre adoptă dispozițiile necesare pentru identificarea persoanei sau persoanelor responsabile pentru stabilirea conformității unei instalații fixe cu cerințele esențiale.
   CAPITOLUL IV
   DISPOZIȚII FINALE
   Articolul 14
   Abrogare
   Directiva 89/336/CEE se abrogă de la 20 iulie 2007.
   Trimiterile la Directiva 89/336/CEE se interpretează ca trimiteri la prezenta directivă și se citesc în conformitate cu tabelul de corespondență din anexa VII.
   Articolul 15
   Dispoziții tranzitorii
   Statele membre nu împiedică introducerea pe piață sau punerea în funcțiune a echipamentelor conforme cu dispozițiile Directivei 89/336/CEE și care au fost introduse pe piață înainte de 20 iulie 2009.
   Articolul 16
   Transpunere
   (1)   Statele membre adoptă și publică actele cu putere de lege și actele administrative necesare pentru a se conforma prezentei directive până la 20 ianuarie 2007. Statele membre informează de îndată Comisia cu privire la aceasta. Statele membre aplică aceste dispoziții începând de la 20 iulie 2007. Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre comunică textele dispozițiilor de drept intern pe care le adoptă în domeniul reglementat de prezenta directivă.
   Articolul 17
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 18
   Destinatari
   Prezenta directivă se adresează statelor membre.

      Adoptată la Strasburg, 15 decembrie 2004.

            Pentru Parlamentul European

            Președintele

         J. BORRELL FONTELLES

            Pentru Consiliu

            Președintele

         A. NICOLAÏ

      (1)  JO C 220, 16.9.2003, p. 13.

      (2)  Avizul Parlamentului European din 9 martie 2004 (nepublicat încă în Jurnalul Oficial) și Decizia Consiliului din 29 noiembrie 2004.

      (3)  JO L 139, 23.5.1989, p. 19, directivă astfel cum a fost modificată ultima dată prin Directiva 93/68/CEE (JO L 220, 30.8.1993, p. 1).

      (4)  JO L 91, 7.4.1999, p. 10, directivă astfel cum a fost modificată prin Regulamentul (CE) nr. 1882/2003 (JO L 284, 31.10.2003, p. 1).

      (5)  JO L 204, 21.7.1998, p. 37, directivă astfel cum a fost modificată ultima dată prin actul de aderare din 2003.

      (6)  JO C 136, 4.6.1985, p. 1.

      (7)  JO L 240, 7.9 202, p. 1, regulament astfel cum a fost modificat prin Regulamentul (CE) nr. 1701/2003 al Comisiei (JO L 243, 27.9.2003, p. 5).

      (8)  Constituția și Convenția Uniunii Internaționale a Telecomunicațiilor adoptate de Conferința adițională a plenipotențiarilor (Geneva, 1992), astfel cum au fost modificate prin Conferința plenipotențiarilor (Kyoto, 1994).
   ANEXA I
   CERINȚE ESENȚIALE MENȚIONATE LA ARTICOLUL 5
   1.   Cerințe de protecție
   Echipamentele sunt astfel proiectate și fabricate, ținând seama de stadiul de dezvoltare tehnică, încât să garanteze că:

               (a)

               perturbațiile magnetice generate nu depășesc nivelul peste care echipamentele radio și de telecomunicații sau alte echipamente nu pot să funcționeze după cum a fost prevăzut;

               (b)

               au un nivel de imunitate la perturbații electromagnetice de așteptat pentru utilizarea prevăzută care le permite să funcționeze fără degradarea inacceptabilă a respectivei utilizării.

         2.   Cerințe specifice pentru instalațiile fixe
   Instalația și utilizarea prevăzută a componentelor
   O instalație fixă se montează conform bunelor practici de inginerie și cu respectarea informațiilor privind utilizarea prevăzută a componentelor sale, în vederea îndeplinirii cerințelor de protecție de la punctul 1. Aceste bune practici de inginerie sunt documentate, iar persoana (persoanele) răspunzătoare păstrează această documentație la dispoziția autorităților naționale competente în scopul inspecției pe toată durata de funcționare a instalației fixe.
   ANEXA II
   PROCEDURA DE EVALUARE A CONFORMITĂȚII MENȚIONATĂ LA ARTICOLUL 7
   (controlul intern al producției)

               1.

               Producătorul efectuează o evaluare a compatibilității electromagnetice a aparatelor pe baza fenomenelor relevante, în vederea îndeplinirii cerințelor de protecție cuprinse în anexa I punctul 1. Aplicarea corectă a tuturor standardelor armonizate aplicabile ale căror trimiteri au fost publicate în Jurnalul Oficial al Uniunii Europene este echivalentă cu realizarea evaluării compatibilității electromagnetice.

               2.

               Evaluarea compatibilității electromagnetice ține seama de toate condițiile de funcționare normale prevăzute. În cazul în care un aparat poate avea diferite configurații, evaluarea compatibilității electromagnetice confirmă dacă acesta corespunde cerințelor de protecție cuprinse în anexa I punctul 1 în toate configurațiile posibile pe care producătorul le apreciază ca reprezentative pentru utilizarea prevăzută.

               3.

               În conformitate cu dispozițiile cuprinse în anexa IV, producătorul întocmește documentația tehnică care face dovada conformității aparatelor cu cerințele esențiale ale prezentei directive.

               4.

               Producătorul sau reprezentantul său autorizat din Comunitate păstrează documentația tehnică la dispoziția autorităților competente pentru cel puțin zece ani de la data la care a fost fabricat ultimul aparat de acest tip.

               5.

               Conformitatea aparatelor cu toate cerințele esențiale aplicabile este atestată printr-o declarație de conformitate CE dată de producător sau de reprezentantul său autorizat din Comunitate.

               6.

               Producătorul sau reprezentantul său autorizat din Comunitate păstrează declarația de conformitate CE la dispoziția autorităților competente pentru cel puțin zece ani de la data la care a fost fabricat ultimul aparat de acest tip.

               7.

               În cazul în care nici producătorul, nici reprezentantul său autorizat nu sunt stabiliți în Comunitate, obligația de a păstra declarația de conformitate CE și documentația tehnică la dispoziția autorităților competente îi revine persoanei care introduce aparatele pe piața comunitară.

               8.

               Producătorul trebuie să ia toate măsurile necesare pentru a garanta că produsele sunt fabricate în conformitate cu documentația tehnică menționată la punctul 3 și cu dispozițiile prezentei directive care le sunt aplicabile.

               9.

               Documentația tehnică și declarația de conformitate CE se întocmesc în conformitate cu dispozițiile cuprinse în anexa IV.

         ANEXA III
   PROCEDURA DE EVALUARE A CONFORMITĂȚII MENȚIONATĂ LA ARTICOLUL 7

               1.

               Prezenta procedură constă din aplicarea anexei II completată după cum urmează:

               2.

               Producătorul sau reprezentantul său autorizat din Comunitate prezintă documentația tehnică organismului notificat menționat la articolul 12 și solicită organismului notificat o evaluare. Producătorul sau reprezentantul său autorizat din Comunitate precizează organismului notificat care aspecte ale cerințelor esențiale trebuie să facă obiectul evaluării acestuia.

               3.

               Organismul notificat analizează documentația tehnică și evaluează dacă documentația tehnică demonstrează sau nu în mod adecvat îndeplinirea cerințelor directivei care fac obiectul evaluării sale. În cazul în care se confirmă conformitatea aparatelor, organismul notificat emite o declarație către producător sau către reprezentantul său autorizat din Comunitate, în care confirmă conformitatea aparatului. Declarația se limitează la acele aspecte ale cerințelor esențiale care au făcut obiectul evaluării organismului notificat.

               4.

               Producătorul adaugă declarația organismului notificat la documentația tehnică.

         ANEXA IV
   DOCUMENTAȚIA TEHNICĂ ȘI DECLARAȚIA DE CONFORMITATE CE
   1.   Documentația tehnică
   Documentația tehnică trebuie să permită evaluarea conformității aparatelor cu cerințele esențiale. Aceasta trebuie să cuprindă proiectul și fabricarea aparatului, în special:

               —

               o descriere generală a aparatului;

               —

               dovada conformității cu standardele armonizate, în cazul în care există, aplicate integral sau parțial;

               —

               în cazul în care producătorul nu a aplicat standardele armonizate sau le-a aplicat numai parțial, o descriere și o explicație referitoare la etapele parcurse pentru aducerea la îndeplinire a cerințelor esențiale ale directivei, inclusiv o descriere a evaluării compatibilității electromagnetice prevăzută la anexa II punctul 1, rezultatele calculelor de proiectare efectuate, examinările efectuate, rapoartele de încercare etc.;

               —

               o declarație din partea organismului notificat, atunci când a fost urmată procedura menționată la anexa III.

         2.   Declarația de conformitate CE
   Declarația de conformitate CE trebuie să conțină cel puțin următoarele:

               —

               o trimitere la prezenta directivă;

               —

               identificarea aparatului la care se referă, după cum se stabilește la articolul 9 alineatul (1);

               —

               numele și adresa producătorului și, după caz, numele și adresa reprezentantului său autorizat din Comunitate;

               —

               o trimitere datată la specificațiile în temeiul cărora se declară conformitatea, pentru a asigura conformitatea aparatului cu dispozițiile prezentei directive;

               —

               data acestei declarații;

               —

               identitatea și semnătura persoanei împuternicite să angajeze răspunderea producătorului sau a reprezentantului său autorizat din Comunitate.

         ANEXA V
   MARCAJUL „CE” MENȚIONAT LA ARTICOLUL 8
   Marcajul „CE” constă din inițialele „CE” cu următoarea formă:

   Marcajul „CE” trebuie să aibă o înălțime de cel puțin 5 mm. În cazul în care marcajul „CE” este micșorat sau mărit, trebuie respectate proporțiile, așa cum reies ele din desenul pe scară gradată de mai sus.
   Marcajul „CE” trebuie aplicat pe aparat sau pe placa sa indicatoare. În cazul în care acest lucru nu este posibil sau nu este justificat dată fiind natura aparatului, marcajul trebuie aplicat pe ambalaj, în cazul în care există, și pe documentele de însoțire.
   În cazul în care aparatul face obiectul altor directive care reglementează alte aspecte și care prevăd, de asemenea, marcajul „CE”, acesta din urmă arată că aparatul este, de asemenea, conform cu aceste alte directive.
   Cu toate acestea, în cazul în care una sau mai multe din aceste directive permit producătorului, pentru o perioadă de tranziție, să aleagă ce regim aplică, marcajul „CE” indică conformitatea numai cu directivele aplicate de producător. În acest caz, trimiterile la directivele aplicate, astfel cum sunt publicate în Jurnalul Oficial al Uniunii Europene, trebuie menționate în documentele, notele explicative sau instrucțiunile cerute de aceste directive și care însoțesc aparatul respectiv.
   ANEXA VI
   CRITERII PENTRU EVALUAREA ORGANISMELOR CE URMEAZĂ A FI NOTIFICATE

               1.

               Organismele notificate de statele membre îndeplinesc următoarele condiții minimale:

                           (a)

                           disponibilitatea personalului și a mijloacelor și echipamentelor necesare;

                           (b)

                           competența tehnică și integritatea profesională a personalului;

                           (c)

                           independența în elaborarea rapoartelor și îndeplinirea funcției de verificare prevăzute în prezenta directivă;

                           (d)

                           independența cadrelor și a personalului tehnic în raport cu toate părțile interesate, grupuri sau persoane care au legături directe sau indirecte cu echipamentele vizate;

                           (e)

                           păstrarea secretului profesional de către personal;

                           (f)

                           deținerea unei asigurări de răspundere civilă, în afara cazului în care această răspundere nu este acoperită de statul membru în baza dispozițiilor de drept intern.

               2.

               Îndeplinirea condițiilor stabilite la punctul 1 se verifică periodic de către autoritățile competente ale statului membru.

         ANEXA VII
   TABEL DE CORESPONDENȚĂ

               Directiva 89/336/CEE

               Prezenta directivă

               Articolul 1 punctul 1

               Articolul 2 alineatul (1) literele (a), (b) și (c)

               Articolul 1 punctul 2

               Articolul 2 alineatul (1) litera (e)

               Articolul 1 punctul 3

               Articolul 2 alineatul (1) litera (f)

               Articolul 1 punctul 4

               Articolul 2 alineatul (1) litera (d)

               Articolul 1 punctele 5 și 6

               —

               Articolul 2 alineatul (1)

               Articolul 1 alineatul (1)

               Articolul 2 alineatul (2)

               Articolul 1 alineatul (4)

               Articolul 2 alineatul (3)

               Articolul 1 alineatul (2)

               Articolul 3

               Articolul 3

               Articolul 4

               Articolul 5 și anexa 1

               Articolul 5

               Articolul 4 alineatul (1)

               Articolul 6

               Articolul 4 alineatul (2)

               Articolul 7 alineatul (1), litera (a)

               Articolul 6 alineatele (1) și (2)

               Articolul 7 alineatul (1), litera (b)

               —

               Articolul 7 alineatul (2)

               —

               Articolul 7 alineatul (3)

               —

               Articolul 8 alineatul (1)

               Articolul 6 alineatele (3) și (4)

               Articolul 8 alineatul (2)

               —

               Articolul 9 alineatul (1)

               Articolul 10 alineatele (1) și (2)

               Articolul 9 alineatul (2)

               Articolul 10 alineatele (3) și (4)

               Articolul 9 alineatul (3)

               Articolul 10 alineatul (5)

               Articolul 9 alineatul (4)

               Articolul 10 alineatul (3)

               Articolul 10 alineatul (1) primul paragraf

               Articolul 7 și anexele II și III

               Articolul 10 alineatul (1) al doilea paragraf

               Articolul 8

               Articolul 10 alineatul (2)

               Articolul 7 și anexele II și III

               Articolul 10 alineatul (3)

               —

               Articolul 10 alineatul (4)

               —

               Articolul 10 alineatul (5)

               Articolul 7 și anexele II și III

               Articolul 10 alineatul (6)

               Articolul 12

               Articolul 11

               Articolul 14

               Articolul 12

               Articolul 16

               Articolul 13

               Articolul 18

               Anexa I punctul 1

               Articolul IV punctul 2

               Anexa I punctul 2

               Anexa V

               Anexa II

               Anexa VI

               Anexa III ultimul alineat

               Articolul 9 alineatul (5)


title: Directiva Consiliului din 8 decembrie 1975 privind calitatea apei pentru scăldat

text:
Anunţ juridic important

|

31976L0160

Official Journal L 031 , 05/02/1976 P. 0001 - 0007 Greek special edition: Chapter 15 Volume 1 P. 0108  Spanish special edition: Chapter 15 Volume 1 P. 0133  Portuguese special edition Chapter 15 Volume 1 P. 0133  Finnish special edition: Chapter 15 Volume 2 P. 0003  Swedish special edition: Chapter 15 Volume 2 P. 0003  Ediţie specială în limba cehă Chapter 15 Volume 01 P. 26  - 32 Ediţie specială în limba estonă Chapter 15 Volume 01 P. 26  - 32 Ediţie specială în limba maghiară Chapter 15 Volume 01 P. 26  - 32 Ediţie specială în limba lituaniană Chapter 15 Volume 01 P. 26  - 32 Ediţie specială în limba letonă Chapter 15 Volume 01 P. 26  - 32 Ediţie specială în limba malteză Chapter 15 Volume 01 P. 26  - 32 Ediţie specială în limba polonă Chapter 15 Volume 01 P. 26  - 32 Ediţie specială în limba slovacă Chapter 15 Volume 01 P. 26  - 32 Ediţie specială în limba slovenă Chapter 15 Volume 01 P. 26  - 32

		19751208Directiva Consiliuluidin 8 decembrie 1975privind calitatea apei pentru scăldat(76/160/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolele 100 și 235,având în vedere propunerea Comisiei,având în vedere avizul Adunării [1],având în vedere avizul Comitetului Economic și Social [2],întrucât, pentru a se proteja mediul și sănătatea publică, este necesară reducerea poluării apei pentru scăldat și protecția acesteia împotriva degradării;întrucât supravegherea calității apei pentru scăldat este necesară pentru a se putea realiza, în cadrul funcționării pieței comune, obiectivele Comunității în materie de îmbunătățire a condițiilor de viață, de dezvoltare armonioasă a activităților economice în întreaga Comunitate, precum și cele referitoare la o extindere continuă și echilibrată;întrucât există în acest domeniu anumite acte cu putere de lege sau acte administrative ale statelor membre, care au incidență directă asupra funcționării pieței comune; întrucât, cu toate acestea, nu au fost prevăzute de tratat toate competențele de acțiune necesare în acest sens;întrucât programul de acțiune al Comunităților Europene în domeniul mediului [3] prevede că obiectivele de calitate trebuie elaborate în comun, stabilindu-se diferitele cerințe pe care un anumit mediu trebuie să le îndeplinească, în special definirea parametrilor valorici pentru apă, inclusiv pentru apa pentru scăldat;întrucât, pentru a se putea atinge aceste obiective de calitate, statele membre trebuie să stabilească valorile limită corespunzătoare anumitor parametri; întrucât apa pentru scăldat trebuie să se conformeze acestor valori în termen de 10 ani de la notificarea prezentei directive;întrucât trebuie să se prevadă că, în anumite condiții, apa pentru scăldat poate fi considerată în conformitate cu parametrii valorici relevanți, chiar dacă un anumit procentaj din probele prelevate pe durata sezonului pentru scăldat nu se înscriu în limitele specificate în anexă;întrucât, pentru a dobândi un anumit grad de flexibilitate în aplicarea prezentei directive, statele membre trebuie să aibă posibilitatea de a prevedea derogări; întrucât, cu toate acestea, aceste derogări nu trebuie să ignore normele esențiale de protecție a sănătății publice;întrucât progresul tehnic necesită o adaptare rapidă a specificațiilor tehnice enunțate în anexă; întrucât, pentru a facilita introducerea metodelor necesare acestui scop, trebuie prevăzută o procedură care să instituie o cooperare strânsă între statele membre și Comisie în cadrul unui Comitet pentru adaptarea la progresul tehnic;întrucât se constată o creștere a interesului opiniei publice față de problemele de mediu și de îmbunătățire a calității acestuia; întrucât, prin urmare, publicul trebuie să primească informații obiective referitoare la calitatea apei pentru scăldat,ADOPTĂ PREZENTA DIRECTIVĂ:Articolul 1(1) Prezenta directivă se referă la calitatea apei pentru scăldat, cu excepția apei destinate scopurilor terapeutice și a apei utilizate în bazinele de înot.(2) În sensul prezentei directive:(a) "apă pentru scăldat" înseamnă apele dulci curgătoare sau stătătoare sau părți ale acestora, precum și apa de mare, în care scăldatul:- este autorizat în mod explicit de autoritățile competente ale fiecărui stat membru sau- nu este interzis și este practicat în mod tradițional de un mare număr de persoane;(b) "zonă pentru scăldat" înseamnă orice loc în care se găsește apă pentru scăldat;(c) "sezon pentru scăldat" înseamnă perioada în care se așteaptă o mare afluență de amatori pentru scăldat, având în vedere obiceiurile locale, inclusiv eventualele dispoziții locale cu privire la scăldat sau la condițiile meteorologice.Articolul 2Parametrii fizico-chimici și microbiologici aplicabili apei pentru scăldat figurează în anexă, care constituie parte integrantă a prezentei directive.Articolul 3(1) Pentru toate zonele pentru scăldat sau pentru fiecare zonă pentru scăldat în parte, statele membre stabilesc valorile aplicabile apei pentru scăldat pentru parametrii indicați în anexă.Statele membre pot decide să nu stabilească valori în aplicarea primului paragraf în cazul acelor parametri pentru care nu se indică nici o valoare în anexă, până când respectivele valori nu sunt determinate.(2) Valorile stabilite în temeiul alineatului (1) nu pot fi mai puțin stricte decât cele indicate în coloana I din anexă.(3) În cazul în care există valori în coloana G din anexă, chiar dacă nu există o valoare corespondentă în coloana I din respectiva anexă, statele membre se angajează să le respecte ca linii directoare, sub rezerva articolului 7.Articolul 4(1) Statele membre adoptă dispozițiile necesare pentru a se asigura că, în termen de 10 ani de la data notificării prezentei directive, calitatea apei pentru scăldat se conformează limitelor valorice prevăzute în temeiul articolului 3.(2) Statele membre se asigură că, în zonele pentru scăldat cu dotări speciale pentru scăldat care vor fi create de autoritățile competente ale statelor membre după notificarea prezentei directive, valorile prevăzute în anexă sunt respectate chiar din momentul creării. Cu toate acestea, pentru zonele pentru scăldat create în termen de doi ani de la data notificării prezentei directive, respectivele valori nu vor putea fi respectate decât la încheierea acestei perioade.(3) În cazuri excepționale, statele membre pot acorda derogări în ceea ce privește termenul de 10 ani prevăzut la alineatul (1). Justificările acestor derogări, întemeiate pe baza unui plan de gestionare a apelor în interiorul zonei respective, trebuie comunicate Comisiei cât mai curând posibil și în termen de cel mult șase ani de la data notificării prezentei directive. Comisia analizează în detaliu aceste justificări și, dacă este necesar, înaintează Consiliului propuneri adecvate referitoare la acestea.(4) În ceea ce privește apa de mare din vecinătatea frontierelor sau cea transfrontalieră care afectează calitatea apei pentru scăldat dintr-un alt stat membru, consecințele pe care zonele pentru scăldat astfel afectate le pot avea asupra obiectivelor de calitate comune sunt determinate de respectivele state membre riverane prin colaborare.Comisia poate participa la acest proces.Articolul 5(1) În aplicarea articolului 4, se consideră că apa pentru scăldat este conformă parametrilor relevanți:dacă probe din această apă, prelevate în același punct de prelevare cu frecvența prevăzută în anexă, indică faptul că respectiva apă este conformă cu parametrii valorici pentru respectivul nivel calitativ, în cazul a:- 95 % din probe pentru parametrii corespunzători celor specificați în coloana I din anexă;- 90 % din probe în celelalte cazuri, cu excepția parametrilor "total bacterii coliforme" și "bacterii coliforme fecale", în cazul cărora procentul poate fi de 80 %,și dacă, în cazul a 5, 10 sau 20 % din probele care nu sunt conforme:- apa nu deviază cu mai mult de 50 % de la parametrii valorici menționați anterior, cu excepția parametrilor microbiologici, a celor referitori la pH și la oxigenul dizolvat;- probele de apă prelevate consecutiv la intervale de timp adecvate din punct de vedere statistic nu deviază de la parametrii valorici relevanți.(2) Depășirile valorilor prevăzute la articolul 3 nu se iau în considerare în calculul procentajelor menționate la alineatul (1), atunci când acestea sunt consecința inundațiilor, a catastrofelor naturale sau a unor condiții meteorologice excepționale.Articolul 6(1) Autoritățile competente ale statelor membre întreprind operațiunile de prelevare de probe, a căror frecvență minimă este prevăzută în anexă.(2) Probele sunt prelevate în locurile cu cel mai mare număr mediu zilnic de amatori pentru scăldat. Este de preferat ca probele să fie prelevate la o adâncime de 30 cm sub suprafața apei, cu excepția probelor de uleiuri minerale, care sunt prelevate la suprafață. Prelevarea de probe începe cu două săptămâni înainte de deschiderea sezonului pentru scăldat.(3) Investigarea locală a condițiilor din aval în cazul apei dulci curgătoare și a condițiilor ambientale în cazul apei dulci stătătoare sau al celei de mare trebuie să fie temeinică și repetată periodic, pentru a se obține date geografice și topografice și pentru a se determina volumul și natura tuturor evacuărilor poluante sau potențial poluante, precum și efectele acestora în funcție de distanța ce le separă de zonele pentru scăldat.(4) În cazul în care inspecția efectuată de autoritățile competente sau prelevarea și analiza probelor indică existența sau probabilitatea unei evacuări de substanțe care ar putea reduce calitatea apei pentru scăldat, atunci se impune o nouă prelevare de probe. Această prelevare de probe suplimentară are loc și în cazul în care există alte motive de a se suspecta o deteriorare a calității apei.(5) Metodele de analiză de referință pentru parametrii respectivi sunt enumerate în anexă. Laboratoarele care folosesc alte metode trebuie să se asigure că rezultatele obținute sunt echivalente sau comparabile cu cele din anexă.Articolul 7(1) Aplicarea dispozițiilor adoptate în temeiul prezentei directive nu trebuie să ducă în nici un caz, direct sau indirect, la o scădere a calității actuale a apei pentru scăldat.(2) În orice moment, statele membre pot stabili valori mai stricte pentru apa de suprafață decât cele prevăzute de prezenta directivă.Articolul 8Se permit derogări de la prezenta directivă:(a) în cazul anumitor parametri marcați cu (0) în anexă, din cauza condițiilor meteorologice sau geografice excepționale;(b) dacă apa pentru scăldat suferă un proces de îmbogățire naturală cu anumite substanțe, ajungând astfel să devieze de la valorile specificate în anexă.Prin îmbogățire naturală se înțelege procesul prin care, fără intervenția omului, o anumită apă primește din sol unele substanțe conținute de acesta.Derogările menționate de prezentul articol nu trebuie în nici un caz să ignore normele de protecție a sănătății publice.În cazul în care un stat membru aplică o derogare de la dispozițiile prezentei directive, acesta informează de îndată Comisia cu privire la aceasta, prezentându-și motivele și o estimare a perioadei de derogare.Articolul 9Modificările necesare pentru adaptarea prezentei directive la progresul tehnic se referă la:- metodele de analiză;- parametrii valorici G și I din anexă.Acestea sunt adoptate în conformitate cu procedura prevăzută la articolul 11.Articolul 10(1) Se instituie un Comitet pentru adaptarea la progresul tehnic (denumit în continuare "comitetul"), format din reprezentanți ai statelor membre și prezidat de un reprezentant al Comisiei.(2) Comitetul își stabilește regulamentul de procedură.Articolul 11(1) În cazul în care trebuie urmată procedura prevăzută de prezentul articol, comitetul este sesizat de președinte, fie la inițiativa acestuia, fie la cererea reprezentantului unui stat membru.(2) Reprezentantul Comisiei prezintă un proiect cu măsurile ce urmează să fie adoptate. Comitetul își dă avizul cu privire la acest proiect în termenul pe care președintele îl poate stabili în funcție de urgența problemei în cauză. Comitetul hotărăște cu o majoritate de 41 de voturi, voturile statelor membre fiind ponderate în conformitate cu articolul 148 alineatul (2) din tratat. Președintele nu participă la vot.(3) (a) Comisia adoptă măsurile preconizate, dacă acestea sunt conforme cu avizul comitetului.(b) Dacă măsurile preconizate nu sunt conforme cu avizul comitetului sau în absența avizului, Comisia prezintă Consiliului, fără întârziere, o propunere cu privire la măsurile ce trebuie adoptate. Consiliul hotărăște cu majoritate calificată.(c) Dacă, la expirarea unui termen de trei luni de la data prezentării la Consiliu, acesta nu hotărăște, măsurile propuse sunt adoptate de Comisie.Articolul 12(1) Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive în termen de doi ani de la notificarea acesteia. Statele membre informează de îndată Comisia cu privire la aceasta.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 13Statele membre transmit Comisiei periodic și, pentru prima dată, după patru ani de la data notificării prezentei directive un raport de sinteză privind apa pentru scăldat și principalele caracteristici ale acesteia.Cu acordul prealabil al statului membru în cauză, Comisia publică informațiile astfel obținute.Articolul 14Prezenta directivă se adresează statelor membre.Adoptată la Bruxelles, 8 decembrie 1975.Pentru ConsiliuPreședinteleM. Pedini[1] JO C 128, 9.6.1975, p. 13.[2] JO C 286, 15.12.1975, p. 5.[3] JO C 112, 20.12.1973, p. 3.--------------------------------------------------19751208ANEXĂCERINȚE DE CALITATE PENTRU APA PENTRU SCĂLDATG = orientativă.I = obligatorie.| Parametri | G | I | Frecvență minimă de prelevare | Metodă de analiză și inspecție |Microbiologici:1 | Total bacterii coliforme | /100 ml | 500 | 10000 | La două săptămâni [1] | Fermentație în mai multe eprubete. Subcultivare a celor pozitive pe mediu de confirmare. Numărare după NCMP (numărul cel mai probabil) sau filtrare prin membrane și cultivare pe mediu adecvat de genul Tergitol lactoză agar, endo agar, soluție Teepol 0,4 %, subcultivare și identificare a coloniilor suspecte. În cazurile 1 și 2, temperatura de incubație variază în funcție de natura investigației efectuate pentru total bacterii coliforme, respectiv pentru bacterii coliforme fecale. |2 | Bacterii coliforme fecale | /100 ml) | 100 | 2000 | La două săptămâni [1] |3 | Streptococi fecali | /100 ml | 100 | — | [2] | Metoda Litsky. Numărare după NCMP (numărul cel mai probabil) sau filtrare prin membrane. Cultivare pe mediu adecvat. |4 | Salmonella/ | 1 litru | — | 0 | [2] | Concentrare prin filtrare cu membrane. Inoculare pe mediu standard. Îmbogățire – subcultivare pe agar izolant – identificare. |5 | Viruși gastrointestinali | PFU/10 litri | — | 0 | [2] | Concentrare prin filtrare, floculare sau centrifugare și confirmare. |Fizico-chimici6 | pH | | — | 6-9 [3] | [2] | Electrometrie cu calibrare la pH 7 și 9. |7 | Colorație | | — | Fără modificări anormale ale culorii [3] | La două săptămâni [1] | Examen vizual sau fotometrie cu standarde pe scala Pt/Co || | | — | — | [2] | |8 | Uleiuri minerale | mg/litru | — | Fără pete vizibile la suprafața apei și fără miros | La două săptămâni [1] | Examen vizual și olfactiv sau extragere din volum adecvat și cântărire a reziduurilor uscate. || | | ≤ 0,3 | — | [2] | |9 | Substanțe tensioactive reacționând la albastru de metil | mg/litru (laurilsulfat) | — | Fără spumă persistentă | La două săptămâni [1] | Examen vizual sau spectrofotometrie de absorbție moleculară cu albastru de metil. || | | ≤ 0,3 | — | [2] | |10 | Fenoli (indici fenol) | mg/litru C4H5OH | — | Fără miros specific | La două săptămâni [1] | Verificarea absenței mirosului specific cauzat de fenol sau spectrofotometrie de absorbție metoda 4-aminoantipirin (4 AAP). || | | ≤ 0,005 | < 0,05 | [2] | |11 | Transparență | m | 2 | 1 [3] | La două săptămâni [1] | Discul lui Secchi. |12 | Oxigen dizolvat | % saturație O2 | 80-120 | — | [2] | Metoda Winkler sau metoda electrometrică (cu contor de oxigen). |13 | Reziduuri gudron și materiale plutitoare de genul lemn, articole plastic, sticle, containere de sticlă, plastic, cauciuc sau orice altă substanță. | Resturi sau așchii. | | Absente La două săptămâni [1] | Examen vizual. |14 | Amoniac | mg/litru NH4 | | | [4] | Spectrofotometrie prin absorbție moleculară, metoda Nessler sau metoda albastru de indofenol. |15 | Azot Kjeldahl | mg/litru N | | | [4] | Metoda Kjeldahl. |Alte substanțe considerate ca semne de poluare:16 | Pesticide (parathion, HCH, dieldrin) | mg/litru | | | [2] | Extracție cu solvenți adecvați și determinare cromatografică. |17 | Metale grele, cum ar fi: | | | | || —arsen | mg/litru As | | | | Absorbție atomică, eventual precedată de extracție. || —cadmiu | Cd | | | || —crom VI | Cr VI | | | [2] || —plumb | Pb | | | || —mercur | Hg | | | |18 | Cianuri | mg/litru Cn | | | [2] | Spectrofotometrie prin absorbție moleculară cu reactant specific. |19 | Azotați și fosfați | mg/litru NO3 mg/litru PO4 | | | [4] | Spectrofotometrie de absorbție moleculară cu reactant specific. |[1] Dacă o probă prelevată în anii anteriori a dat rezultate mult mai bune decât cele din prezenta anexă și dacă nu au apărut factori noi care să scadă calitatea apei, autoritățile competente pot reduce la jumătate frecvența prelevării de probe.[2] Concentrațiile urmează a fi verificate de autoritățile competente dacă inspectarea zonei pentru scăldat indică prezența substanței sau o deteriorare a calității apei.[3] Sunt prevăzute dispoziții pentru depășirea limitelor în condiții meteorologice sau geografice excepționale.[4] Acești parametri trebuie verificați de autoritățile competente dacă se constată o tendință de eutrofizare a apei.--------------------------------------------------